《时会毕都宪于镇江设燕驿楼》
元代·李裕

铁瓮城高碧树秋，故人相迓指瓜洲。几年间阔为君写，斗酒殷勤招我留。

烟磬数声京口寺，风帆一片海门舟。驿亭醉倚朱栏曲，忆着前朝草木愁。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。